MODULI IZOBRAŽEVANJA ZA UČITELJE IN VZGOJITELJE

Kazalo vsebine

[UPRIZORITVENA UMETNOST 2](#_Toc49509258)

[1. MODUL: PRIPOVEDOVANJE IN FIZIČNO GLEDALIŠČE 2](#_Toc49509259)

[2. MODUL: MOJ DEŽNIK JE LAHKO BALON 2](#_Toc49509260)

[3. MODUL: Z GLEDALIŠČEM NAD UČENCE IN DIJAKE 3](#_Toc49509261)

[4. MODUL: LUTKOVNE TEHNIKE IN NJIHOVA UPORABA V VRTCU 5](#_Toc49509262)

[FILM IN MULTIMEDIJA 5](#_Toc49509263)

[5. MODUL: “OD IDEJE DO PREMIERE” 5](#_Toc49509264)

[6. MODUL: ANIMIRANI FILM V ŠOLI IN VRTCU: TEORIJA, ANIMACIJA IN VIDEO MONTAŽA 6](#_Toc49509265)

[7. MODUL: DOŽIVLJANJE IN USTVARJANJE ANIMIRANIH FILMOV 7](#_Toc49509266)

[FOTOGRAFIJA 8](#_Toc49509267)

[8. MODUL: DRUGAČNA PERSPEKTIVA IN PERSPEKTIVA DRUGAČNOSTI 8](#_Toc49509268)

[LIKOVNA UMETNOST 9](#_Toc49509269)

[9. MODUL: DIALOG S SODOBNO UMETNOSTJO 9](#_Toc49509270)

[10. MODUL: OBJEKT – PROSTOR 10](#_Toc49509271)

[PLESNA UMETNOST 11](#_Toc49509272)

[11. MODUL: TELO V PROSTORU, PROSTOR V TELESU II 11](#_Toc49509273)

[12. MODUL: MODUL: TELO V PROSTORU, PROSTOR V TELESU II 12](#_Toc49509274)

[KNJIŽEVNA UMETNOST 13](#_Toc49509275)

[13. MODUL: PRIPOVEDOVANJE KOT IGRA 13](#_Toc49509276)

[14. MODUL: USTVARJALNO PRIPOVEDOVANJE 15](#_Toc49509277)

[GLASBENA UMETNOST 16](#_Toc49509278)

[15. MODUL: ČLOVEŠKI GLAS - “BACK TO BASICS” OZ. KJE SE VSE ZAČNE 16](#_Toc49509279)

[16. MODUL: IZDELAVA GLASBIL IZ RECIKLIRANIH MATERIALOV IN OSNOVE SKUPINSKE IMPROVIZACIJE 17](#_Toc49509280)

[17. MODUL: Celovito doživljanje, dojemanje in ustvarjanje glasbe 18](#_Toc49509281)

[DOKUMENTIRANJE 19](#_Toc49509282)

[18. MODUL: DOKUMENTIRANJE 19](#_Toc49509283)

|  |
| --- |
| UPRIZORITVENA UMETNOST |
| MODUL: PRIPOVEDOVANJE IN FIZIČNO GLEDALIŠČE |
| Izvajalka: Ana Duša |
| Datum in ura: 17.9.2020, 15:00 |
| Časovni okvir: 4 šolske ure  |
| Ciljna skupina: učitelji razrednega pouka, vzgojitelji, srednješolski učitelji, svetovalni delavci, pedagogi … |
| Minimalno število udeležencev: 6Maksimalno število udeležencev (napišite): 14 |
| Opis modula:Kadar govorimo o pripovedovanju, se praviloma osredotočamo na zgodbo in njene pomene, manj pa na sam akt pripovedovanja, ki je ravno toliko fizično kot umsko dejanje. Aktivno telo je tako pripovedovalcu zaveznik, ne sovražnik – tudi v razredu, kjer si učitelj zaradi konteksta ne more privoščiti “kaosa”. Delavnica se ne osredotoča na vsebino povedanega, temveč na tehnike združevanja pripovedi in principov fizičnega gledališča po metodi gledališkega pedagoga Jacquesa Lecoqa; slednje se naslanja na gledališče mask, commedie dell’arte in klovnovsko gledališče. Namen delavnice je predstaviti načine, kako lahko pedagogi z vključevanjem omenjenih principov olajšajo razumevanje snovi tudi učencem z manj interesa ali koncentracije; učni proces na ta način namreč pridobi elemente igre, fizično energijo, ki učencem in dijakom pogosto krade pozornost ter v razred vnaša nemir, pa obrnejo v svoj prid. Bistven element tovrstnega poučevanja je tudi predpostavka, da si ljudje bolje zapomnimo stvari, pri katerih smo se zabavali, od tistih, pri katerih smo imeli občutek kakršnekoli zunanje prisile. Bistven element delavnice je tudi prikaz, kako lahko tovrstno delo izvajamo prek interneta, ne da bi pri tem okrnili njen fizični del. |
| MODUL: MOJ DEŽNIK JE LAHKO BALON |
| Izvajalec: Miha Bezeljak |
| Datum in ura: 14.9.2020, 15:00 |
| Časovni okvir: 2 dni po dve šolski uri |
| Ciljna skupina: učitelji razrednega pouka, vzgojitelji, srednješolski učitelji, svetovalni delavci, pedagogi … |
| Minimalno število udeležencev: 5Maksimalno število udeležencev (napišite): 8 |
| Opis modula:Gledališče predmetov je oblika lutkovnega gledališča. V njem nastopajo predmeti iz vsakdanjega ali nevsakdanjega življenja, ki v prvi vrsti niso ustvarjeni za oder. Predmete oživljajo igralci skozi govor in gib, in jim s tem dajejo metaforične pomene.Vznemirljivost gledališča predmetov je v tem, da je asociativno polje pri animatorju, in kasneje pri gledalcu, večje kot pri gledališču lutk. Medtem ko je lutka oblikovana za svoje življenje na odru, je predmet izdelan za uporabo v življenju, v neodrskem okolju. Na delavnici se bomo naučili kako oživiti, animirati predmet. Skozi njegove fizične lastnosti bomo poiskali njegov prirojeni gib in njegov glas. Ugotovili bomo kakšen pogled na svet ima in kako se odziva nanj. Predmet bomo uporabili kot lik ali kot simbol. Ugotavljali bomo posebnosti animacije predmeta, ki ni tehnološko obdelan in pripravljen za animacijo. Cilj delavnice je osvojiti osnove gledališča predmetov in ustvariti kratek prizor.Gledališče predmetov je v osnovi preprosto, ker ne zahteva tehnične podpore in posebnega okolja. Odpira domšljijo, je osvobajajoče in igrivo. Primerno je tako za gledališki krožek kot tudi za hitre pedagoške posege v razredu.  |
| MODUL: Z GLEDALIŠČEM NAD UČENCE IN DIJAKE |
| Izvajalka: Sara Šabec/Tea Vidmar  |
| Datum in ura: 24.9.2020, 15:00 |
| Časovni okvir: 4 šolske ure |
| Ciljna skupina: učitelji razrednega pouka, vzgojitelji, srednješolski učitelji, svetovalni delavci, pedagogi … |
| Minimalno število udeležencev: 5Maksimalno število udeležencev (napišite): 15 |
| Opis modula:Udeleženci praktične delavnice bodo preko gledaliških iger in tehnik spoznavali inovativne pristope za podajanje učne snovi, razvijanje in gradnjo skupinske dinamike ter motivacijo učencev in dijakov. Udeležbo priporočajo tako učiteljem razrednega pouka, srednješolskim učiteljem, svetovalnim delavcem, pedagogom, vzgojiteljicam in vzgojiteljem v vrtcih in dijaških domovih, knjižničarjem, defektologom, terapevtom, učiteljem podaljšanega bivanja, kot tudi vodstvenim delavcem vzgojno-izobraževalnih ustanov.Program je zasnovalo Gledališče Ane Monro, izvajata ga Sara Šabec ali Tea Vidmar. Več informacij o delavnici in postopku prijave najdete na [anamonro.si/zgnud](http://www.anamonro.si/zgnud/). |

|  |
| --- |
| MODUL: LUTKOVNE TEHNIKE IN NJIHOVA UPORABA V VRTCU |
| Izvajalka: Jelena Sitar Cvetko |
| Datum in ura: 25.9.2020, 15:00 |
| Časovni okvir: 4 šolske ure |
| Ciljna skupina: učitelji razrednega pouka, vzgojitelji, srednješolski učitelji, svetovalni delavci, pedagogi … |
| Minimalno število udeležencev: 5Maksimalno število udeležencev (napišite):15 |
| Opis modula: V vrtcih vzgojiteljice največ uporabljajo ročne in prstne lutke. Več kart na palico nataknejo tudi risbe ali ilustracije in jih ponudijo otrokom, da z njimi odigrajo zgodbo. A družina lutk je mnogo številčnejša in prav vsaka med lutkami vam nudi drugačne ustvarjalne izzive. V našem srečanju si bomo ogledali lutkovne tehnike, ki ponujajo nove in drugačne izkušnje lutkovne animacije in odrske postavitve. Vse so v sorodu z zapletenimi lutkami, ki jih občudujete na odru. Le toliko preprostejše so, da jih lahko izdelate vi in vaši otroci: za spontano igro, za lutkovne improvizacije, za pripovedovanje ob lutki in pogovarjanje z njo, za krajše prizore pred občinstvom ali kar pravo predstavo. In materiali? Vse, kar potrebujete, boste našli doma ali v vrtcu. |
| FILM IN MULTIMEDIJA |
| MODUL: “OD IDEJE DO PREMIERE” |
| Izvajalka: Valerie Wolf Gang |
| Datum in ura: 18.9.2020, 15:00 |
| Časovni okvir: 4 šolske ure |
| Ciljna skupina: učitelji razrednega pouka, vzgojitelji, srednješolski učitelji, svetovalni delavci, pedagogi … |
| Minimalno število udeležencev: 5Maksimalno število udeležencev (napišite):  |
| Opis modula:Intermedijska umetnica, režiserka in videastka Valerie Wolf Gang nam v modulu “Od ideje do premiere” predstavi osnove ustvarjanja gibljivih slik (od klasičnega filmskega sveta do umetniškega videa – produkcijski vidik), nato pa nas seznani s pripravo snemalnega načrta, osnove scenaristike, razvojem ideje in pripravami, ki so potrebne za nastanek filmskega projekta. Posvetili se bomo elementom pred-produkcije, produkcije, post-produkcije in distribucije. Poleg osnovne filmske vzgoje se bomo seznanili tudi z eksperimentalnim filmom, umetniškim videom in ostalimi sodobnimi umetniškimi praksami, ki se tako ali drugače dotikajo gibljive slike in s katerimi se lahko srečamo v različnih galerijah, muzejih in drugih kulturnih institucijah. *Opcijsko, dodatek po dogovoru (ekstra predavanja): organizacija in produkcija samozaposlenega v kulturi, poslovna strategija ter karierne odločitve umetniškega poklica* |
| MODUL: ANIMIRANI FILM V ŠOLI IN VRTCU: TEORIJA, ANIMACIJA IN VIDEO MONTAŽA |
| Izvajalka: Hana Repše |
| Datum in ura: 22.9.2020, 15:00 |
| Časovni okvir: 4 šolske ure |
| Ciljna skupina: Vsi zainteresirani za delo in uporabo tehnike animiranega filma |
| Minimalno število udeležencev: 5Maksimalno število udeležencev (napišite): 15  |
| Opis modula:Animirani film je kompleksen avdiovizualen medij, ki povezuje različna umetniška področja. Učenci se spustijo v procese smiselnega povezovanja zgodbe z likovno podobo, ki jo manipulirajo v gibanje. Dodajo ji zvok in s tem oživijo. Čeprav animirani film sestavlja veliko elementov, je dovolj igriv, da ga hitro usvojijo tudi prvošolci ali celo predšolski otroci. Model *Animacija v šoli in vrtcu* ponuja vpogled v teorijo in prakso izdelave animiranega filma od ideje do izdelka. Sestavljen je iz 3 sklopov: 1 sklop: Uvod v animirani film, kjer udeleženci spoznajo osnove in osnovne principe animiranja, tehnike, elemente animiranega filma in dobijo domačo nalogo za praktično delo. Čas trajanja 60 minut (Materiali, ki jih udeleženci potrebujejo: 1x navaden in 1x trši papir, škarje, svinčnik)2 sklop: Osrednji del izobraževanja je vezan na spoznavanje opreme in orodij za zajemanje slike in zvoka, spoznavanje principov animiranja likov in osnov filmskega jezika. Čas trajanja 120 minut (Material in oprema: telefon/tablica, zaščitni lepilni trak oz. stativ za telefon/tablico in lik, ki ste ga izdelali v sklopu 1).3 sklop: Zadnji del izdelave animiranega filma temelji na montaži filma, poglobljenemu spoznavanju zvoka v filmu, pripravi napisov (filmske špice) ... 60 minut (Oprema: računalnik, telefon, posnet material iz sklopa 2.) Udeleženci bodo tako spoznali osnovne principe animiranega filma, ki jih lahko uporabijo pri delu z otroci oz. učenci v vrtcu/šoli ter izdelali lasten animirani film. Čas bo razporejen tako, da bo dovolj časa za vprašanja. Omogočeno bo tudi individualno vodenje po predavanju.Izobraževanje bomo izvajali v sklopu Zavoda MARS Maribor in Društva za razvoj filmske kulture. |
| MODUL: DOŽIVLJANJE IN USTVARJANJE ANIMIRANIH FILMOV |
| Izvajalki: Anka Kočevar in Barbara Kelbl |
| Datum in ura: 17.9.2020, 15:00 |
| Časovni okvir: 4 šolske ure |
| Ciljna skupina: vzgojitelji/ce, učitelji/ce razrednega pouka, učitelji/ce likovne umetnosti, umetnosti, svetovalni delavci/ke in drugi pedagogi …Lahko, vendar ločeno: učitelji predmetne stopnje in srednješolski učitelji |
| Minimalno število udeležencev: 5Maksimalno število udeležencev (napišite): 15 |
| Opis modula: Z animiranimi filmi, risankami, se otroci srečujejo vsak dan. Kdaj in kako pa filme vključiti v vrtce in šole? Skupaj bomo ugotavljali, na kaj moramo biti pozorni, ko izbiramo kratke ali celovečerne animirane filme. Ob izbranih odlomkih bomo spoznavali različne avtorske pristope ter tehnične, likovne in vsebinske elemente, ki prispevajo h kakovosti filma. Predstavili bomo tudi nekaj primerov, kako prilagoditi dejavnosti posameznim starostnim skupinam.Sledila bo delavnica, na kateri se bodo udeleženci spoznali z ustvarjanjem animiranih filmov. Pri ustvarjanju animacij premikamo material, ki je sam po sebi nepremičen (risbo, barvo, papir, predmete, ...) in tako oživimo nekaj, kar ni živo, temveč samo narisano, zmodelirano, ... Na delavnici se bomo spoznali s celotnim procesom. Od ideje pa do končne izdelave moramo postoriti marsikaj: napisati zgodbo, pripraviti likovno podobo, film animirati, zmontirati sliko, ter film glasbeno in zvočno opremiti. Z ogledom primerov animiranih filmov, ki so jih ustvarili predšolski in šolski otroci, se bomo prepričali, da je ob ustrezni podpori v vrtcu ali v šoli mogoče ustvariti pronicljive, komične, vizualno prepričljive in tehnično dobro izdelane animirane filme. Na delavnici bomo prisotni skupaj ustvarili kratko filmsko sekvenco v tehniki stop animacije. |
| FOTOGRAFIJA |
| MODUL: DRUGAČNA PERSPEKTIVA IN PERSPEKTIVA DRUGAČNOSTI |
| Izvajalca: Matej Peljhan, Jure Kravanja, telefonska številka: 051 324 598 |
| Datum in ura: 23.9.2020, 15:00 |
| Časovni okvir: 4 šolske ure |
| Ciljna skupina: učitelji razrednega pouka, vzgojitelji, srednješolski učitelji, svetovalni delavci, pedagogi … |
| Minimalno število udeležencev: 5Maksimalno število udeležencev: 10 |
| Opis modula:Fotografija kot zvrst umetnosti sicer nima tako bogate in dolge zgodovine kot na primer, slikarstvo, glasba, gledališče ali književnost, vendar z vstopom v digitalno dobo doživlja pravi razcvet in vse večjo uveljavljenost. Zaradi priročnih in dostopnih fotoaparatov, možnosti računalniške obdelave fotografij, možnosti njihove prezentacije in izmenjave preko internetnih omrežij ter vizualne govorice, ki je razumljiva tudi preko običajnih jezikovnih barier, ne velja fotografski medij zastonj za enega najbolj demokratičnih v današnjem času. Fotografiranje sploh ne zahteva veliko veščin, fotograf je lahko čisto vsak.Čeprav se zdi, da pri fotografiranju s pritiskom na gumb zamrznemo trenutek in preslikamo objektivno stvarnost na fotografski medij, pa je pri tem početju v ozadju še mnogo več. Fotografijo moramo bolj kot to razumeti predvsem kot subjektivni način izražanja in izmenjave tako intelektualnih, emocionalnih kot tudi duhovnih vsebin. S pomočjo podob včasih celo lažje kot z besedami izrazimo naše razmišljanje, čustveno razpoloženje, čut za estetiko, senzibilnost in odprtost do sebe in sveta. Fotografska kreativnost zato lahko ustvari nekakšen most med nezavednim in zavednim, omogoči uvid, odpre poti do novih spoznanj  - skratka, vse to, kar pravzaprav že sodi v kategorijo umetnosti.Delavnica II, ki traja tri šolske ure bosta vodila mednarodno uveljavljena mojstra fotografije Matej Peljhan, ki je po svoji osnovni izobrazbi klinični psiholog in Jure Kravanja po izobrazbi pedagog. V kolikor bo delavnica izvedena preko ''online'' oblike, jo bo vodil le eden od obeh fotografov.Delavnica II je zasnovana na enak način kot delavnica I, ki se je na nekaterih šolah že izvedla, vendar se konkretne vsebine ne ponavljajo. V prvem delu delavnice se bomo s pomočjo pripravljenih fotografij pogovarjali o tem, kakšno govorico govorijo fotografije in na kakšen način jo lahko beremo. V drugem delu bodo udeleženci na podlagi iztočnic in nalog sami prijeli v roke fotografski aparat, da bi lahko v tretjem delu pregledali rezultate ustvarjalnosti in spoznavali kreativne možnosti nadaljnje obdelave, ki nam jih ponujajo računalniška orodja.INFORMACIJE ZA UDELEŽENCE DELAVNICE:Udeleženci fotografske delavnice s seboj prinesejo fotografski aparat - v skrajnem primeru bo dober tudi tisti v telefonu. |
| LIKOVNA UMETNOST |
| MODUL: DIALOG S SODOBNO UMETNOSTJO |
| Izvajalka: Nevena Aleksovski |
| Datum in ura: 24.9.2020, 15:00 |
| Časovni okvir: 4 šolske ure |
| Ciljna skupina: učitelji razrednega pouka, vzgojitelji, srednješolski učitelji, svetovalni delavci, pedagogi … |
| Minimalno število udeležencev: 5Maksimalno število udeležencev (napišite): 10 |
| Opis modula:Namen modula je, da preko interaktivne in poglobljene analize več tematsko povezanih umetniških del poskusimo premostiti morebitne zadržke in zagate, ki vzniknejo pri pedagogih ali učencih ob srečanju s sodobno umetnostjo. Cilj je, da skozi pogovor, analizo in praktično, ustvarjalno delo, odkrijemo kako nam lahko sodobna umetniška dela pomagajo pri razumevanju sodobne družbe in življenja na splošno. Poudarek bo na tematikah, ki so aktualne in zaznamujejo duh časa v katerem živimo, kot so okoljska kriza, potrošništvo, odtujenost, duševno zdravje, alternativni modeli sobivanja in dr. |
| MODUL: OBJEKT – PROSTOR |
| Izvajalka: Urša Toman, telefonska številka: 041 888 812 |
| Datum in ura: 14.9.2020 (1. del), 25.9. (2. del); 15:00 |
| Časovni okvir: 4 šolske ure |
| Ciljna skupina: učitelji razrednega pouka, vzgojitelji, srednješolski učitelji, svetovalni delavci, pedagogi … |
| Minimalno število udeležencev: 5Maksimalno število udeležencev (napišite): 12 |
| Opis modula:Modul bi se lahko izvedel online, če si udeleženci predhodno priskrbijo glino in pripomočke. Preko videokonference bi jih vodila in ustvarjala z njimi. Samostojno bi svoje skulpture umeščali v prostor in mi poslali fotografije različnih primerov postavitev.  Nastale situacije bi analizirali.Modul je namenjen iskanju oblik, ki  jih posedujemo v svojih doživljanjih pa morda o tem še ne vemo. Z gradnjo objekta – skulpture bi odkrivali svojo nezavedno plat sveta oblik in njihovih odnosov. Samosvojim oblikam bi iskali pomen in povezave.Modul se začne z uvodno pripravo in iskanjem individualnih notranjih objektov. Realizacija abstraktnih form se morda pri prenosu v realnost spremeni saj je tudi material v katerem kreiramo nosilec svojega sporočila.Skulpture bi ustvarjali v glino, ki ima poleg odličnih modulacijskih in izraznih lastnosti tudi terapevtski učinek. Ustvarjali bi lahko posmezno ali v skupini.Nastalim objektom bi poiskali umestitev v prostoru. Z različnimi poskusi umestitve bi odkrivali pomene odnosov med objekti in kako se z malim posegom, spremembo situacija postavitve in objekta spremeni.Za izvedbo modula bi potrebovali glino ( 3 – 5 kg na udeleženca ), pripomočke ( trdno podlago – podstavek, kiparske modelirke ). |
| PLESNA UMETNOST |
| MODUL: TELO V PROSTORU, PROSTOR V TELESU II |
| Izvajalka: Urša Rupnik |
| Datum in ura: 16.9.2020, 15:00 |
| Časovni okvir: 4 šolske ure |
| Ciljna skupina: učitelji razrednega pouka, vzgojitelji, srednješolski učitelji, svetovalni delavci, pedagogi … |
| Minimalno število udeležencev: 5Maksimalno število udeležencev (napišite): 12 |
| Opis modula:Drugi del modula “Telo v prostoru, prostor v telesu” je nastal ob izkušnji zadnjih dveh mesecev (samo)izolacije. Ukvarja se s tem, kako v naše zasebne prostore vnesti gibalno raziskovanje in kaj nam ti prostori ponujajo za plesno ustvarjanje. Iščemo možnosti raziskovanja različnih učnih vsebin v okolju, ki nas obdaja in raziskujemo, kako lahko znotraj zamejenega zunanjega prostora najdemo neslutene razsežnosti v lastnem telesu. Ne moremo pa tudi mimo tega, da naslovimo na novo vzniklo okolje virtualne učilnice, v kateri vzdržujemo fizično distanco, a smo vseeno socialno skupaj in v interakciji.Namig udeležencem\_kam: plesno predznanje in izkušnje niso potrebne, potrebujejo udobno oblačilo in obutev, papir in pisalo ter domači stol.Modul je namenjen raziskovanju možnosti, kako z lastnim gibom ustvarjati samosvoje oblike, pomene, sosledja in razmerja. Posveča se predvsem spoznavanju individualnih telesnih vzgibov, hkrati pa vzpodbuja razmišljanje o uporabi ustvarjalnega giba znotraj različnih učnih okolij. Zavzema se tudi za odkrivanje načinov, kako znanje s papirja prenesti v prostor in ga, skupaj z drugimi, utelesiti.Sestavljen je iz treh delov. Prvi del je uvodna priprava, ki nas uglasi s samim sabo. Ozavesti, kje sem in kako sem v telesu in v prostoru. Drugi del je  sestavljen iz krajših predlog, ki urijo telesno zaznavanje in sledenje skozi fizično inteligentnost. Uvodno zavedanje sebe se nadgradi v pozornosti, kje so ostali in v kakšni relaciji smo. Tretji del delavnice je izpeljava konkretnega primera, kako lahko uporabimo gibanje pri prenašanju specifičnih vsebin, ter odpira prostor za učenje, razumevanje in izražanje.Ples je lahko tudi neperformativna praksa raziskave, izmenjave ali izraza, je tista umetnost, v kateri je »umetnica« hkrati »umetnina«, kar v praksi pomeni, da smo vsi tako izvajalci kot tudi opazovalci in skozi preplet obojega vstopamo v nove uvide in izkušnje.Opis modula je nastal v sodelovanju Andreje Podrzavnik, Katje Kosi, Tine Valentan, Gregorja Kamnikarja in Urše Rupnik. |
| MODUL: MODUL: TELO V PROSTORU, PROSTOR V TELESU II |
| Izvajalka: Katja Kosi |
| Datum in ura: 18.9.2020, 15:00 |
| Časovni okvir: 4 šolske ure |
| Ciljna skupina: učitelji razrednega pouka, vzgojitelji, srednješolski učitelji, svetovalni delavci, pedagogi … |
| Minimalno število udeležencev: 5Maksimalno število udeležencev (napišite): 12 |
| Opis modula: Delavnica je namenjena raziskovanju zmožnosti telesa, da igrivo vstopa v razmerja z drugimi telesi in s tem ustvarja določene pomene, razmerja, zgodbe. Naš cilj bo, da skozi lasten gib, občutenje telesa v danem trenutku ter s pomočjo preprostih improvizacijskih nalog razširimo možnosti uporabe giba v različnih učnih okoljih.Delavnica je razdeljena na dva dela in traja štiri šolske ure. Začnemo z ogrevanjem, kjer pripravimo telo, da se začuti v prostoru in v relaciji do drugih v prostoru, ter nadaljujemo s preprostimi improvizacijskimi nalogami. V osrednjem delu principe iz prvega dela nadgradimo, obenem pa posebno pozornost posvetimo najprej nalogam, ki temeljijo na raziskovanju lastnega giba, nato pa preko nabora različnih nalog ali na podlagi predpripravljenih vsebin ustvarjamo kratke, instantne skupinske kompozicije, podobe. Težimo k uporabi preprostega, tudi vsakdanjega giba, iz statičnih podob razvijamo dinamične in jim igrivo spreminjamo pomene. Naloge zastavimo tako, da spodbujajo gibalno domišljijo in razvijajo sposobnost neverbalne komunikacije. Posamezne naloge prepletamo s predahi za refleksijo, s katerimi ozavestimo različne kvalitete, razmerja in pomene, ki izhajajo iz kompozicije, ter tako razvijamo prijeme, ki so nam lahko v pomoč pri posredovanju učnih vsebin.Udeleženci naj oblečejo udobna oblačila in obutev ter prinesejo papir in pisalo. |
| KNJIŽEVNA UMETNOST |
| MODUL: PRIPOVEDOVANJE KOT IGRA |
| Izvajalka: Špela Frlic |
| Datum in ura: 21.9.2020, 15:00 |
| Časovni okvir: 4 šolske ure |
| Ciljna skupina: učitelji razrednega pouka, vzgojitelji,  pedagogi(modul se bo osredotočal na delo z otroki, ki še ne berejo samostojno oz. so v procesu osvajanja branja). |
| Minimalno število udeležencev: 5Maksimalno število udeležencev (napišite): 12 |
| Opis modula: Z aktivnim in pogostim poslušanjem zgodb (bodisi pripovedovanih, bodisi branih) otroci bogatijo besedni zaklad, krepijo občutek za zgodbeno strukturo ter sposobnost notranje imaginacije, ki je za užitek v zgodbi nujna. Korak od otrokovega poslušanja do želje, da bi tudi sam ustvaril svojo zgodbo, se pogosto zdi samoumeven in številni otroci z veseljem in užitkom pripovedujejo zgodbe. Niso pa vsi otroci enako spontano tudi pripovedovalci. Nekateri potrebujejo več spodbude in skrbno vzpostavljen kontekst. Modul se vsebinsko osredotoča na raziskovanje načinov, kako v učnem procesu vzpostavljati čas in prostor, ki bo takšno verbalno ustvarjanje podprl, ter kako z otroki igrivo raziskovati, kaj vse zmorejo besede.V modulu se bomo osredotočili na tri vrste informacij, znanja in izkušenj. Modul udeležencem prinaša nabor strokovnih in literarnih referenc, primere dobrih praks in inspirativnih ustvarjalnih procesov iz sveta umetnosti, ki bodo mentorjem morda lahko služile kot gradivo pri nadalnem delu z otroki. Ob konkretnih primerih ljudskih pravljic bomo opazovali različne strukture zgodbe. Skozi različne pripovedovalske igre bomo raziskovali značilnosti dobro povedane zgodbe, povezanost vlog pripovedovalca in poslušalca in ob tem spoznavali načine vodenja otroka pri ustnem tvorjenju zgodbe, ne da bi pri tem preveč usmerjali njegovo domišljijo.Modul nastaja v okviru laboratorijskega projekta Pravljični studio Vodnikove domačije Šiška, v okviru katerega pripovedovalka in pedagoginja Špela Frlic razvija metodologija dela za spodbujanje pripovedovalskih kompetenc pri otrocih.  |

|  |
| --- |
| MODUL: USTVARJALNO PRIPOVEDOVANJE |
| Izvajalka: Samanta Kobal |
| Datum in ura: 23.9.2020, 15:00 |
| Časovni okvir: 4 šolske ure |
| Ciljna skupina: učitelji razrednega pouka, vzgojitelji, srednješolski učitelji, svetovalni delavci, pedagogi … |
| Minimalno število udeležencev: 5Maksimalno število udeležencev (napišite): |
| Opis modula:Vsak dan pripovedujemo zgodbe; o poteku našega dne, o pripetljajih na delu, v šoli, s prijatelji … pripovedujemo si zgodbe sami s sabo: medtem, ko sanjarimo, ko pišemo nalogo, ko gledamo film, beremo knjigo … . Z razvijanjem pripovedovanja širimo domišljijsko polje, krepimo besedni zaklad, urimo govorne sposobnosti, odpiramo poti na videz nemogočemu. V kakšen svet stopimo takrat, ko pripovedne tehnike dopolnjujemo in nadgrajujejo z gledališkimi tehnikami ter z uporabo najrazličnejših didaktičnih pripomočkov – od iger, do rekvizitov, do fotografije … ?  Na izobraževanju na temo ustvarjalnega pripovedovanja bodo udeleženci stopili tako v pripovedovalski kot v gledališki svet. Spoznali bodo tehnike in postopke, preko katerih stkemo pripoved od ideje, podobe, črte, impresije … pa do polnokrvne zgodbe, take z uvodom, jedrom, zaključkom, pripovednim ali dramskim trikotnikom. Napisano zgodbo pa bomo z gledališkimi tehnikami prestavili v tridimenzionalni prostor, kjer bo le-ta lahko zaživela na več različnih načinov. Tri srečanja bi bila razdeljena na:Prvo srečanje – teoretična izhodišča: o pripovedovanju, o gledališki umetnosti, o tvorjenju zgodbe, spoznavanje z didaktičnim materialom in prelet izbranih zgodb: Načini in postopki ustvarjanja izvirne zgodbe – zapis zgodbe, pripovedovanje nezapisanega. Drugo srečanje: prestavitev zgodb, ki jih bodo udeleženci zapisali v gledališki svet; spoznavanje odrskih tehnik (prostor, gib, interpretacija).Tretje srečanje: spoznavanje in ustvarjanje z didaktičnimi pripomočki: kaj vse je lahko didaktičen pripomoček, kako z njim upravljamo, kako ga ustvarimo, kdaj nam je v pomoč in kdaj v oviro   |
| GLASBENA UMETNOST |
| MODUL: ČLOVEŠKI GLAS - “BACK TO BASICS” OZ. KJE SE VSE ZAČNE |
| Izvajalka: Martina Burger |
| Datum in ura: 24.9.2020, 15:00 |
| Časovni okvir: 4 šolske ure |
| Ciljna skupina: učitelji razrednega pouka, vzgojitelji, srednješolski učitelji, svetovalni delavci, pedagogi … |
| Minimalno število udeležencev: 5Maksimalno število udeležencev (napišite):NAMEN:- odkrivanje, opazovanje in prepoznavanje glasu kot večdimenzionalnega povezovalca - srečanje z izvorom glasu kot osrednjega medija telesa, čustev in misli,- povezava z tega pristopa z bogato zgodovinsko glasbeno zakladnico. CILJI:- spoznavanje telesa v povezavi z govornim oz. pevskim organom- raziskovanje glasu v odvisnosti od čustvenega stanja, osebnosti in zunanjih dejavnikov,- raziskovanje vpliva enostavnih glasbenih gradnikov na razvoj glasu in človeka v najširšem smislu- zavedanje sebe skozi vidik vokalnega ustvarjanja prenos teh izkušenj na druge,- umestiti vokalno izražanje v del vsakdanjega življenja, dela in čustvovanja.  Opis modula: Poti napredka niso vedno samo v rasti navzgor, temveč v usmeritvi vase, v iskanju izvorov in bistva - tako nadgradnja na vokalnem področju pomeni vrnitev k fiziološkim, čustvenim, sociološkim in zgodovinsko tradicionalnim izvorom. S tem se tudi vse pridobljeno znanje in veščine oplemenitijo in izrazijo drugo kakovostno dimenzijo, ki se pozna v širši uporabnosti glasu oz. širokih izraznih možnosti. Običajni pristop k delu z glasom v smislu delavnic vokalne tehnike se osredotoča zgolj na en dokaj tehničen vidik glasu. Ker pa je glas del širšega inštrumenta, kamor spada naše celo telo, osebnost in čustvena stanja, je smiselno pristopiti iz tega širokega vidika. Skozi vaje sproščanja in aktivacije telesa, govorne in dihalne vaje, ter druge tehnike spoznavanja in širjenja glasu, prilagojene razvojni stopnji, bomo omogočili drugačno celostno doživetje. Logičnost samega pristopa in dosežena doživeta izkušnja bo pomembna vzpodbuda za nadaljnja osebna raziskovanja.  |
| MODUL: IZDELAVA GLASBIL IZ RECIKLIRANIH MATERIALOV IN OSNOVE SKUPINSKE IMPROVIZACIJE  |
| Izvajalec: Andrej Fon |
| Datum in ura: 21.9.2020 |
| Časovni okvir: 4 šolske ure |
| Ciljna skupina: učitelji razrednega pouka, vzgojitelji, srednješolski učitelji, svetovalni delavci, pedagogi … |
| Opis modula: Predstavitev glasbil ter njihova geografska in kulturna umestitev: Širjenje zvočnih izkušenj z tradicionalnimi ljudskimi glasbili iz vseh kontinentov in z vseh družin ( pihala, brenkala, trobila, lamelofoni, tolkala) Po uvodnem koncertno-razlagalnem delu sledi delavniški del: izdelava glasbila iz recikliranih materialov z navezovanjem na prej predstavljeno tradicionalno ljudsko glasbilo. Predstavitev tehnike igranja in poskus skupinske glasbene improvizacije.  |
| MODUL: Celovito doživljanje, dojemanje in ustvarjanje glasbe |
| Izvajalka: Mateja Ficko |
| Datum in ura: 21.9.2020, 15:00 |
| Časovni okvir: 2 šolski uri |
| Ciljna skupina: učitelji razrednega pouka, vzgojitelji, srednješolski učitelji, svetovalni delavci, pedagogi … |
| Opis modula:Pedagogi v glasbenih šolah v zadnjih letih poročajo o drastičnem poslabšanju občutka za ritem na sprejemnih preizkusih šestletnih otrok za vpis v glasbeno šolo.Kje lahko mi, ki delamo z otroki, pripomoremo k ohranitvi in razvoju muzikalnosti in tega primarnega občutka za ritem?V pedagoškem modulu vam bom predstavila izviren pristop, ki ga razvijam od leta 2010.Otroke v svojem delu vzpodbujam k celovitemu dojemanju zvoka in ohranjanju igrivosti, ki nam omogoča spontano in neobremenjeno raziskovanje in muziciranje na zvočila in preprosta glasbila. Velik poudarek je na odpiranju in povezovanju čutov (vizuelno – avditivno – kinestetično), vzpodbujanju domišljije in širšem dojemanju pojmov muzikalnosti, uporabe glasu, telesa, diha, giba, različnih prvin in predmetov za ustvarjanje glasbe ter orodij za vizuelno podporo (izviren kamišibaj, preproste lutke, oživljen del telesa).Ne gre toliko za igranje melodij in za njihovo učenje, ampak bolj za raziskovanje in izražanje, kar je tudi ključna podstat neposrednemu in iskrenemu izražanju notranjih občutij in cele palete čustev v življenju.Je pa ta primarnost in vedoželjnost, ki se z njo odpira, osnova za nadaljnje glasbene podvige.V programu podajam nekaj nazornih primerov izdelave preprostih glasbil in predstavim svoj način dela z ljudsko pesmijo, kako jo preurejam v nekaj zanimivega in aktualnega tudi za 21. stoletje in naše otroke. |
| DOKUMENTIRANJE |
| MODUL: DOKUMENTIRANJE |
| Izvajalka: Sonja Rutar |
| Datum in ura: 15.9.2020, 15:00 |
| Časovni okvir: 2 šolski uri |
| Ciljna skupina: učitelji razrednega pouka, vzgojitelji, srednješolski učitelji, svetovalni delavci, pedagogi … |
| Opis modula: Na usposabljanju bodo:- reflektirana načela povezovanja načrtovanja, izvajanja in dokumentiranja pedagoškega procesa;- predstavljeni načini spremljanja in dokumentiranja in- razlogi za vključevanje dokumentiranja v pedagoški proces.V projektu SKUM je velik poudarek na sodelovanju med umetnikom in strokovnimi delavci ter otroki, zato ste vabljeni na usposabljanja tako strokovni delavci, kot tudi umetniki, ki v vrtce in šole vnašate avtentično umetniško izkušnjo. |